प्रो॰ तुलसीरामः- देखिए, पष्चिम से बहुत सारे ‘टर्म’ (षब्दावली) आए हैं। हिन्दी साहित्य में आधुनिकता और उत्तर-आधुनिकता। ये ‘टर्म’ फिट नहीं बैठते हैं। भारत की विकास परंपरा में यह स्थिति विमर्ष और उस आधुनिकता की देन नहीं है बल्कि भारत में एक पूरी परंपरा है विमर्षों की। वैदिक युग में बौद्ध विमर्ष था, वर्ण व्यवस्था के खिलाफ। इसी तरह विभिन्न धर्मों के लोग भारत में आते गए तो विमर्ष भी बदलते गये। मध्ययुग में सुल्तानों और मुसलमानों का शासन आया। उसके बाद ईरान और दूसरे देषों से सूफी संत आए। आज भी जितनी प्रसिद्ध मजारें है; ये हिन्दू मुसलमान दोनों के लिए बहुत ही प्रिय हैं। वस्तुतः जैसे निजामुद्दीन औलिया की अजमेर की दरगाह या ऐसी ही तमाम मजारे; ये सभी सूफी संत बाहर से आये थे, उनके प्रभाव में सूफी लिट्रेचर और सूफीज्म (सूफीवाद) का विकास हुआ। सूफीवाद के प्रभाव में ही एक तरह से एक अलग संत-साहित्यकारों की धारा आई जिसमें कबीर, रैदास, तुकाराम और पलटूदास आदि हैं। इन दलित संतो की तमाम बातों में एक चीज समान रही। इसमें भाईचारे का प्रसार, समानता का प्रचार, जाति व्यवस्था का विरोध हैं। ये विमर्ष स्त्रियों और दलितों से संबंधित था। उसके लिए उत्तर-आधुनिकता या कोई और टर्म दिया जाता है, वह बेमानी है। वास्तव में यह विमर्ष उसका न होकर हमारे देष की पुरानी ‘रेषनल’ परम्परा के तहत विकसित होता रहा। हर युग में समानता की बात की गयी। जाति व्यवस्था के विरोध की बात की गयी। वह चाहे बौद्ध काल (आदिकाल) हो, मध्यकाल हो या आधुनिक काल, दलित साहित्य और स्त्री विमर्ष का उद्गम हुआ है। नये संविधान के लागू होने के बाद जब पहली पीढ़ी दलितों की षिक्षित हुई, उसने आगे चलकर लिखना शुरू किया। इसीलिए आधुनिक दलित साहित्य जिसमें ‘हम’ रहते हैं, उसका इतिहास मूलतः अम्बेडकर के संघर्षों का परिणाम है। वास्तव में, निरंतरता बनी हुई है बौद्धकाल से लेकर अब तक। जातीय आधारित भेदभाव और धर्म आधारित भेदभाव के खिलाफ ये लड़ाई आज भी जारी है। ये सदियों से हैं और आज भी चल रही है।